ગોકુલ શૉપિંગ સેન્ટરના એક ભાડૂત વેપારી વિજય શેટ્ટીએ ‘મિડ-ડે’ને જણાવ્યું હતું કે ‘R-સેન્ટ્રલ વૉર્ડના રેવન્યુ ડિપાર્ટમેન્ટના અધિકારીઓએ સમગ્ર કૉમ્પ્લેક્સના પાંચમા માળની જગ્યામાં સીલ મારી દીધાં હતાં. એથી અમે આ ગેરકાયદે રીતરસમ સામે હાઈ કોર્ટમાં અપીલ કરી હતી. કોર્ટે BMCની સીલ મારવાની પ્રવૃત્તિ ગેરકાયદે છે એમ જણાવીને આદેશ કર્યો હતો કે BMCને સીલ મારવાનો હક નથી. એ એની બાકી ટૅક્સની રકમ સામે નિયમાનુસાર અટૅચમેન્ટ લાવી શકે છે, પરંતુ ભાડૂતોનો હક ડુબાડી શકે નહીં. એથી ગઈ કાલે BMCના R-સેન્ટ્રલ વૉર્ડના રેવન્યુ ડિપાર્ટમેન્ટના અધિકારીઓએ ચોથા, પાંચમા અને ગ્રાઉન્ડ ફ્લોરની એક-એક શૉપમાંથી સીલ દૂર કર્યા હતાં.’